Аԥсны
Ажәабжьқәа Sputnik Аԥсны аҟны
Гәдоуҭатәи ахәшәтәырҭа аҿкы зыдбалаз ҩыџьа ахацәа рыԥсҭазаара иалҵит
© Sputnik / Кирилл БрагаЛечение пациентов с COVID-19 в больнице скорой помощи г. Волгограда
© Sputnik / Кирилл Брага/
Аепидемиа ҵысижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 35697-ҩык рҟынӡа инаӡеит, ргәы бзиахахьеит 28903-ҩык ауааԥсыра, рыԥсҭазаара иалҵхьеит 535-ҩык.
АҞӘА, ԥхынҷкәын 8 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 657-ҩык Аԥсны ауааԥсыра, урҭ рахьтә 141-ы рцәа акоронавирус шалаз аадырԥшит, абри атәы аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәшәтәырҭаҿы рыԥсҭазаара иалҵит 78 шықәсеи 79 шықәсеи зхыҵуаз ҩыџьа ахацәа.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 73-ҩык, рҭагылазаашьа бааԥсуп 19-ҩык, ибжьаратәуп - 54-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 43-ҩык, урҭ рахьтә 15-ҩык апациентцәа рҭагылазаашьа уадаҩуп. Очамчыра ирхәшәтәуеит 14-ҩык, Гагратәи ахәшәтәырҭаҿы - 20-ҩык, урҭ рахьтә ԥшьҩык рҭагылазаашьа уадаҩуп. Тҟәарчалтәи ахәшәтәырҭаҿы - 15-ҩык апациентцәа. Аҟәа иҟоу амобилтә госпиталь аҿы - 35-ҩык апациентцәа, хҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.